Let 3

Let 3 on kroatialainen musiikkiyhtye, joka on perustettu Rijekassa vuonna 1987. He ovat tunnettuja provokatiivisista lyriikoistaan, teatraalisista esityksistään ja kokeellisesta musiikkityylistään. Yhtye edusti Kroatiaa Eurovision laulukilpailussa 2023 Liverpoolissa kappaleella Mama šč!. Se sijottui kilpailussa sijalle 13. 

 Historia 

 Yhtyeen alkuajat ja 1980-luku 
Ennen vuotta 1986 Damir Martinović soitti punk-yhtye Termitissä, ja Zoran  Prodanović rock-yhtye Umjetnici Ulicessa. Myöhemmin he tutustuivat Strukturne ptice -projektin kautta. He perustivat  rumpali Berislav Dumenčićin sekä kitaristi Mladen Vičićin kanssa Let 2 -yhtyeen vuonna 1986.

Let 3 perustettiin vuonna 1987 Rijekassa Let 2- ja Strukturne ptice (myös Let 1) -projektien jäsenistä. Se sai nopeasti näkyvyyttä Kroatiassa kokeellisen musiikkityylinsä ja provosoiven lyriikoittensa takia. Yhtyeen nimi voidaan kääntää suomeksi "Lento 3”. Yhtyeen enssimmäinen diskografinen julkaisu oli kaksi kappaletta kokoelma-albumilla "Rijeka-Paris-Texas".

Let 3:n debyyttialbumi "Two Dogs Fuckin" julkaistiin huhtikuussa 1989. Se sisälsi kappaleita, kuten hymni "Izgubljeni", "Sam u vodi", "Ne trebam te" ja "Zora", jotka ovat edelleen konserttisuosikkeja. Albumilla on synkempi ja vakavampi soundi verrattuna yhtyeen myöhempään tuotantoon.

 1990-luku 
1990-luvulla jugoslavian hajoamisen alkaessa Let 3 sai näkyvyyttä Balkanilla ja Euroopassa, varsinkin vasta itsenäistyneissä Kroatiassa ja Sloveniassa. Vuoden 1991 kevään ja kesän aikana Let 3 äänitti toisen studioalbuminsa, "El Desperadon." Materiaali albumia varten kehitettiin Rijekassa pidetyissä harjoituksissa vuoden 1990 lopulla ja vuoden 1991 alussa, ja se heijasti yhtyeen punk–folk-juuria sekä kaoottista yhteiskunnallis-poliittista ilmapiiriä. Vaikutteita saatiin sekä jugoslavialaisesta rock-perinteestä että kansainvälisestä punkista, mikä antoi kappaleille ilkikurista ja energistä ilmettä. Albumin 11 kappaletta muotoutuivat yhteisessä työskentelyssä ja tallensivat Let 3 -yhtyeen tunnusomaisen tyylin juuri ennen Kroatian itsenäisyyssotaa. El Desperadon kappaleet tekivät Mrle ja Prlja, jotka myös kirjoittivat sanoitukset suurimpaan osaan kappaleista, korostaen absurdia huumoria sekä yhteiskunnallista provokaatiota kappaleissa kuten "El Desperado," "Voules Vous" sekä "Pogibe." Termiti -yhtyeen kappale "Vjeran Pas", josta yhtye teki coverin, on Predrag Kraljevićin kirjoittama.

Albumin El Desperado julkaisemisen jälkeen yhtye jatkoi aktiivista konsertointia sekä Kroatiassa että ulkomailla, kuten myöskin kahden ensimmäisen albumin välisenä aikana. Yhtye esiintyi säännöllisesti Kroatian ulkopuolella ja laajensi toimintaansa useisiin muihin Euroopan maihin. Saatavilla olevien konserttitietokantojen ja arkistomerkintöjen perusteella Let 3 on esiintynyt 1990-luvun alun ja puolivälin aikana muun muassa Ranskassa, Sloveniassa, Sveitsissä, Itävallassa ja Unkarissa.

 Diskografia 

 Albumit 

 "Two Dogs Fuckin'" (1989)
 "El Desperado" (1991)
 "Peace" (1994)
 "Živi kurac" (1996)
 "Nečuveno" (1997)
 "Jedina" (2000)
 "Bombardiranje Srbije i Čačka" (2005)
 "Živa pička" (2008)
 "Kurcem do vjere / Thank You, Lord" (2013)
 "Angela Merkel sere" (2016)
 "ŠČ!" (2023)
"RKTRD NDRD" (2025)

 Singlet  

"Tazi tazi" (2000)
"Hvala tebi Kriste" (2012)
"Punjeta" (2013)
"Divljakuša" (2014)
"Prdni Majko" (2015)
"Gladni" (2015)
"Zlato" (2016)
"Karmen" (2017)
“Izgubljeni (feat. TBF & El Combo)" (2018)
"Tišu (feat. El Combo)" (2018)
“Golub Vaso (feat. Vuco & El Combo)"(2019)
"Sam U Vodi (feat. Tereza Kesovija)" (2020)
“Glavanovo/Malo san maka (feat. TBF)" (2022)
“Drama” (feat. Alka Vuica)" (2022)
"Mama ŠČ" (2023)
"Profesor Jakov (feat. Alen Vitasović & Harmonija Disonance)" (2023)
"Riječke pičke (feat. Marina Perazić)" (2023)
“Tazi-tazi (feat. Elio Pisak & El Combo)" (2023)
"Babaroga" (2024)
"Cikica" (2025)
"Lassie" (2025)
"Mravljooka pupica" (2025)

 EP:t  

"Kontinentio" (1994)
"Rado Ide Srbin U Vojnike (Pička)" (2005)

 Lähteet 

Luokka:Kroatialaiset yhtyeet
Luokka:Kroatian euroviisuedustajat
Luokka:Vuoden 2023 euroviisuedustajat